Kuna  ilm ikkagi oli nii üliväga ilus ja mõnus, siis võtsime endid pärast lõunasööki (kuna titte oli tarvis korralikult toita, siis leidis tema lõunasöök aset sõbranna juures) jälle kokku ja käisime veel korra mere ääres. Seekord ka vees. Ma pole juba õige mitu aastat kusagil veekogus käinud ja alguses ei suutnud mitte kuidagi meelde tuletada, kuidas see enda vee peal hoidmine õigupoolest toimuma peakski :P. Sumasin ja siplesin vees ja pinnalpüsimisest polnud juttugi. Meeleheitel mõtlesin siis filmi "Jääaeg 2" peale, et kuidas see Sid seal Manfredit ujuma juhendas :P. Ja üritasin järgi teha. Janoh, midagi tuli isegi meelde, kui olin tubli viis minutit seal küüliku moodi ringi sapsinud :P. Ainuke häda oli, et laine tõi kogu aeg vett mulle suhu ja ninna ja siis ma jälle aevastasin ning kaotasin kogu oma vaevaga leitud tasakaalu. :) Aga muidu oli mõnus ja võhm oli ka üpris väljas selle rabeluse lõpuks. Siis käisime veel duši all (et mitte sõbranna veemajandust seekord jälle põhja lasta) ning jalutasime tagasi öömajale - kui ühtäkki silmasime kuulutustetulbal postrit Valgre kontserdi reklaamiga. Ja otsustasime, et see tasuks osalemist.